**9.8.2019**

**Henkilökohtaiset laitteet käyttöön neljäs- ja seitsemäsluokkalaisille**

Muuramen kouluissa halutaan järjestää kaikille 4.-9. luokkalaisille oppilaille tasa-arvoisemmat mahdollisuudet TVT (tieto- ja viestintäteknologia) -taitojen oppimiseen ja TVT:n käyttöön oppimisen välineenä. Henkilökohtaisen päätelaitteen avulla tämä on parhaiten toteutettavissa.

Tavoittelemme tilannetta, jossa muutaman vuoden  kuluttua kaikilla 4.-9. luokan oppilailla on henkilökohtaisessa käytössään oma päätelaite, jota voidaan käyttää koulussa ja kotona. Henkilökohtaisten laitteiden käyttöönotto aloitetaan lukuvuonna 2019-2020 neljänsistä ja seitsemänsistä luokista .

**Oppilaslaitteiden käyttöehdot, Muuramen kunnan lainaama laite**

  Tiivistelmä:

      Laitteen omistus- ja hallintaoikeus on Muuramen kunnalla. Laite on etähallinnassa.

      Laite otetaan lukuvuoden päättyessä säilöön koululle ja palautetaan seuraavan lukuvuoden alkaessa takaisin. Laite voidaan nollata tarvittaessa.

      Oppilas vastaa laitteelle tai oheislaitteille tahallisesti tai tuottamuksellaan aiheuttamastaan vahingosta. Koulun hankkima laite on chromebook (arvo n. 270 €).

**Oppilas**

Muuramen kunta lainaa oppilaalle kunnan omistaman mobiililaitteen (jatkossa "laite") oppilaan koulunkäyntiä varten. Laitteen hankintahetkinen arvo on n. 270 euroa. Oppilas on laitteen haltija ja vastuussa siitä koko laina-ajan. Laitetta koskien noudatetaan alla lueteltuja sääntöjä ja ehtoja. Tämän sopimuksen allekirjoittaminen tarkoittaa, että oppilas sitoutuu noudattamaan kyseisiä sääntöjä ja ehtoja.

1. Laite on tarkoitettu oppilaan henkilökohtaiseksi oppimisvälineeksi. Oppilas ei saa luovuttaa laitetta kenenkään muun käyttöön tai hallintaan.
2. Oppilaan on käytettävä laitetta siten, että hän ei riko lakeja, hyviä tapoja eikä oppilaitoksen järjestyssääntöjä.
3. Oppilaan on kuljetettava ja säilytettävä laitetta asiaankuuluvalla varovaisuudella**. Lämpimästi suositellaan, että oppilaan huoltaja hankkisi laitteelle suojakotelon tai -pussin. Myös mahdollisen langallisen irtohiiren hankintaa suositellaan.**
4. Oppilas vastaa laitteelle tai oheislaitteille tahallisesti tai tuottamuksellaan aiheuttamastaan vahingosta tässä sitoumuksessa ja vahingonkorvauslaissa määritellyllä tavalla. Mikäli laite vahingoittuu, on oppilas ja/tai hänen huoltajansa aina korvausvelvollinen. Mikäli laite vahingoittuu koulupäivän aikana, tulee vahingoittumisesta ilmoittaa välittömästi oppilaitoksen henkilökunnalle. Jos laite katoaa tai varastetaan, tulee siitä ilmoittaa välittömästi oppilaitoksen henkilökunnalle ja tehdä tarvittaessa rikosilmoitus. Jos ilmoitus vahingosta viivästyy, tulkitaan vahinko tuottamukselliseksi tai tahalliseksi vahingon teoksi. Tällöin korvausvelvollisuus on automaattisesti kodilla. Laitetta ei saa jättää vartioimatta tai näkyville autoon tai muuhun kulkuneuvoon tai julkiseen tilaan. Laitteen vahingoittumisesta tai katoamisesta on tehtävä oppilaitokselle kirjallinen selvitys.
5. Muuramen kunta vastaa laitteen huollosta ja mahdollisista korjauksista.
6. Laite on etähallinnassa. Laitteeseen ladataan ensisijaisesti kunnan/oppilaitoksen määräämiä sovelluksia oppilaitoksen hallinnoimana. Keskitetysti asennettavat sovellukset eivät edellytä toimenpiteitä oppilaalta. Kunta vastaa siitä, että keskitetysti asennettavat sovellukset eivät riko lakeja taikka kolmansien osapuolien oikeuksia ja että ne ovat hyvän tavan mukaisia. Oppilas ei saa poistaa keskitetysti asennettuja sovelluksia.
7. Oppilas saa ladata laitteeseen omalla kustannuksellaan ja vastuullaan myös muita kuin opetuskäyttöön tarkoitettuja sovelluksia ikärajojen niin salliessa. Laitteessa täytyy kuitenkin olla riittävästi tyhjää muistitilaa, jotta laite toimii tarkoituksenmukaisesti.
8. Oppilaan tulee käyttää laitetta käyttöönoton yhteydessä luotavalla G –suite for Education - tilillä. Laitteeseen tehtyjä profiiliasennuksia ei saa poistaa eikä laitetta saa omatoimisesti nollata.
9. Muuramen kunnan sivistyspalvelujen ja tietohallinnon työntekijöillä on milloin tahansa oikeus tutkia laitteen asetuksia.
10. Oppituntien aikana laitetta käytetään opettajan antamien määräysten ja ohjeiden mukaisesti. Muutoin kuin oppitunneilla laitetta säilytetään koulupäivien aikana oppilaitoksen/opettajan osoittamassa paikassa.
11. Laitteen kotikäytössä oppilaan on noudatettava huoltajansa asettamia sääntöjä. Tarvittaessa huoltajalla on oikeus ottaa laite pois oppilaalta. Laitteen viihdekäyttö on vapaa-ajalla sallittua huoltajan asettamissa rajoissa.
12. Ohjelmistopäivitykset asentuvat laitteeseen automaattisesti. Oppilaan tulee tarvittaessa asentaa laitteen käyttöjärjestelmäpäivitykset. Oppilaitos opastaa tarvittaessa.
13. Laina-aika päättyy kulloinkin lukuvuoden päättyessä. Laina-ajan päättyessä laite, virtalähde ja muut oheistarvikkeet on palautettava oppilaitokseen. Palautuksesta ohjeistetaan oppilasta erikseen. Laina-ajasta riippumatta oppilaitoksella on aina oikeus ottaa laite pois oppilaalta, joka ei noudata laitetta koskevia käyttöehtoja.

**Huoltaja**

Oppilas saa yllä esitetyllä tavalla lainaksi Muuramen kunnan omistaman Chromebook -laitteen koulunkäyntiään varten. Oppilas on laitteen haltija ja vastuussa siitä koko laina-ajan. Laitteen tarkoitus on monipuolistaa ja rikastuttaa opiskelua sekä korvata oppikirjojen käyttöä siirryttäessä erilaisten digitaalisten opetusvälineiden ja –materiaalien käyttöön. Laitteen käyttö on osa normaalia perusopetustoimintaa.

Jotta oppilas voi saada laitteen käyttöönsä, on hänen sitouduttava yllä esitettyihin sääntöihin ja ehtoihin. Lisäksi edellytyksenä on, että oppilaan huoltaja hyväksyy alla olevat ehdot ja sitoutuu osaltaan niitä noudattamaan. Jos oppilas tai huoltaja ei halua lainkaan henkilökohtaista laitetta opiskelukäyttöön, koulu huolehtii, että oppilaalla on mahdollisuus tieto- ja viestintäteknologian käyttöön tarvittaessa.

Huoltaja hyväksyy sen, että oppilas sitoutuu laitteen käyttöä koskeviin sääntöihin ja ehtoihin. Huoltaja varmistaa, että oppilas lukee ja ymmärtää säännöt ja ehdot.

1. Huoltaja sitoutuu yhdessä oppilaan kanssa ilmoittamaan oppilaitokselle laitteen vahingoittumisesta tai katoamisesta ja tekemään tarvittaessa katoamisesta rikosilmoituksen. Huoltaja sitoutuu yhdessä oppilaan kanssa tekemään vahingoittumisesta tai katoamisesta oppilaitokselle kirjallisen selvityksen.
2. Lisätietoja oppilaille tehdystä Gsuite for Education –tilistä löytyy osoitteesta <https://edu.google.com/intl/fi/>
3. Mikäli oppilas muuttaa pois Muuramesta, poistuu tämä tili käytöstä. Samoin oppivelvollisuuden päätyttyä tili poistuu käytöstä.
4. Laitteen ollessa yhteydessä koulun wlan –verkkoon, on voimassa Muuramen kunnan palomuuri ja haitallisten sivujen suodatus. Laitteen ollessa yhteydessä muuhun kuin kunnan wlan -verkkoon (esim. kodin wlan –verkko tai mobiililaitteesta jaettu wlan –verkko), tapahtuu haitallisten sivujen suodatus tämän muun verkon tietoturva-asetusten mukaisesti.
5. Muuramen kunta pidättää oikeuden tehdä tähän sopimukseen muutoksia tarvittaessa kesken lukuvuoden. Tällöin huoltajalle toimitetaan uusi sopimus allekirjoitettavaksi.

Muuramessa \_\_\_\_.\_\_\_\_\_ 20\_\_\_\_

**Rastita teille sopiva kohta:**

\_\_\_\_\_ **Lapseni lainaa laitteen koulusta**

Allekirjoituksella sitoudun noudattamaan osiossa ”Oppilaslaitteiden käyttöehdot, Muuramen kunnan lainaama laite” mainittuja ehtoja.

**\_\_\_\_\_ Lapseni ei ota vastaan koululta annettavaa lainalaitetta**

Tällöin huoltajan tulee itse hankkia laite, millä kotitehtäviä voi tehdä kotona sähköisesti.

Oppilaan nimi: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_                      luokka: \_\_\_\_\_\_\_\_\_\_\_\_\_\_

Huoltajan allekirjoitus ja nimenselvennös:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Lainaajan nimi:** | **Oppilaitos ja Luokka:** |
| **Laitteen nimi:**  **Lenovo ThinkPad Type 20HW-s02L00** | Sarjanumero:  LR- |
| **Lainaajan allekirjoitus:** | Nimen selvennys ja päivämäärä: |
| **Huoltajan allekirjoitus:** | Nimen selvennys ja päivämäärä: |

**Laite palautettu kouluun:**

|  |  |
| --- | --- |
| Oppilaitoksen edustajan allekirjoitus: | Nimen selvennys ja päivämäärä: |
| Lainaajan allekirjoitus: | Nimen selvennys ja päivämäärä: |

**Laite palautettu oppilaalle käyttöön:**

|  |  |
| --- | --- |
| Oppilaitoksen edustajan allekirjoitus: | Nimen selvennys ja päivämäärä: |
| Lainaajan allekirjoitus: | Nimen selvennys ja päivämäärä: |

**Laite palautettu kouluun:**

|  |  |
| --- | --- |
| Oppilaitoksen edustajan allekirjoitus: | Nimen selvennys ja päivämäärä: |
| Lainaajan allekirjoitus: | Nimen selvennys ja päivämäärä: |

**Laite palautettu oppilaalle käyttöön:**

|  |  |
| --- | --- |
| Oppilaitoksen edustajan allekirjoitus: | Nimen selvennys ja päivämäärä: |
| Lainaajan allekirjoitus: | Nimen selvennys ja päivämäärä: |

**Laite palautettu kouluun:**

|  |  |
| --- | --- |
| Oppilaitoksen edustajan allekirjoitus: | Nimen selvennys ja päivämäärä: |
| Lainaajan allekirjoitus: | Nimen selvennys ja päivämäärä: |

**Laite palautettu oppilaalle käyttöön:**

|  |  |
| --- | --- |
| Oppilaitoksen edustajan allekirjoitus: | Nimen selvennys ja päivämäärä: |
| Lainaajan allekirjoitus: | Nimen selvennys ja päivämäärä: |

**Laite palautettu kouluun:**

|  |  |
| --- | --- |
| Oppilaitoksen edustajan allekirjoitus: | Nimen selvennys ja päivämäärä: |
| Lainaajan allekirjoitus: | Nimen selvennys ja päivämäärä: |

**Laite palautettu oppilaalle käyttöön:**

|  |  |
| --- | --- |
| Oppilaitoksen edustajan allekirjoitus: | Nimen selvennys ja päivämäärä: |
| Lainaajan allekirjoitus: | Nimen selvennys ja päivämäärä: |

**Laite palautettu kouluun:**

|  |  |
| --- | --- |
| Oppilaitoksen edustajan allekirjoitus: | Nimen selvennys ja päivämäärä: |
| Lainaajan allekirjoitus: | Nimen selvennys ja päivämäärä: |

**Laite palautettu oppilaalle käyttöön:**

|  |  |
| --- | --- |
| Oppilaitoksen edustajan allekirjoitus: | Nimen selvennys ja päivämäärä: |
| Lainaajan allekirjoitus: | Nimen selvennys ja päivämäärä: |

**Laite palautettu kouluun:**

|  |  |
| --- | --- |
| Oppilaitoksen edustajan allekirjoitus: | Nimen selvennys ja päivämäärä: |
| Lainaajan allekirjoitus: | Nimen selvennys ja päivämäärä: |

**Laite palautettu oppilaalle käyttöön:**

|  |  |
| --- | --- |
| Oppilaitoksen edustajan allekirjoitus: | Nimen selvennys ja päivämäärä: |
| Lainaajan allekirjoitus: | Nimen selvennys ja päivämäärä: |